मुंबई से अमृतसर आते हुए ब्यास के पास बरसाए; ट्रेन की खिड़कियां टूटी
Stones Thrown At Train; Mumbai Amritsar Train Golden Temple Mail | Near Beas मुम्बई से अमृतसर आ रही गोल्डन टेंपल मेल गाड़ी संख्या 12903 पर शनिवार रात अज्ञात युवकों ने पत्थर फेंके।
मुंबई से अमृतसर आ रही गोल्डन टेंपल मेल गाड़ी संख्या 12903 पर शनिवार रात अज्ञात युवकों ने पत्थर फेंके। हालांकि इससे कोई जानी नुकसान तो नहीं हुआ, लेकिन हादसे से गाड़ी के अंदर मौजूद पैसेंजर्स में अफरा-तफरी का माहौल पैदा हो गया। रात 11.23 बजे अमृतसर पहुंचने के बाद रेलवे पुलिस ने इस मामले में जांच शुरू कर दी है।
जानकारी के अनुसार 12 मई को ट्रेन मुंबई से रवाना हुई थी। 13 मई की रात यह ट्रेन 12.45 बजे ब्यास रेलवे स्टेशन से रवाना हुई। कुछ मिनटों के बाद ही ट्रेन पर जोर-जोर से पत्थर गिरने की आवाजें आने लगी। स्थिति तब अधिक संवेदनशील हो गई, जब ट्रेन के AC कोच B1 व B2 की कांच की खिड़कियों पर पत्थर गिरे।
डबल लेयर कांच की एक परत टूटी
मुंबई से अमृतसर आ रहे प्रवीण जैन ने बताया कि घटना से ट्रेन में AC कोच B1 व B2 की कई खिड़कियां टूट गई। ट्रेन में डबल लेयर कांच होने के कारण पैसेंजर्स को कोई नुकसान नहीं हुआ। खिड़कियों की बाहरी परत टूटी, लेकिन अंदर के शीशों में सिर्फ क्रैक आए। जिससे पैसेंजर्स को नुकसान होने से बच गया। अगर भीतरी कांच भी टूट जाता तो अंदर बैठे पैसेंजर्स कांच व पत्थरों से चोटिल हो सकते थे।